રાજ્ય સરકારે ટેકાના ભાવે મગફળીની ખરીદી કરવાનો નિર્ણય કર્યો છે. તેના પગલે મોરબી જિલ્લાના ત્રણ ખરીદ કેન્દ્રોમાંથી અત્યાર સુધીમાં 90 કરોડ રૂપિયાની બે લાખ ક્વિન્ટલ મગફળી રાજ્ય સરકારના ગુજકોટ એકમ દ્વારા ખરીદવામાં આવી છે. ખેડૂત ભગવાનજી ભાઈએ જણાવ્યું હતું કે મગફળીનું વધારે ઉત્પાદન થતા ખેડૂતોને માત્ર પ્રતિ મણ ભાવ માત્ર 500થી 600 રૂપિયા મળતા હતા, પરંતુ સરકાર દ્વારા 900 રૂપિયાના ભાવે ખરીદી થતા અમને સંતોષ છે. તો માર્કેટિંગ યાર્ડના ચેરમેન મગનભાઈ વડાવિયાએ જણાવ્યું હતું કે 90 કરોડની મગફળી સરકારે ખરીદી તેમાંથી 55 કરોડ જેટલી રકમ ખેડૂતોના ખાતામાં ઓનલાઇન ચૂકવાઈ છે. વળી ખેડૂતો ઓનલાઇન બુકિંગ કરાવીને આવતા હોવાથી તેમને લાંબી કતારોમાંથી પણ છુટકારો મળે છે.